13/04/2016 | Administración LocalMunicipal
Cabanas
Convocatoria de selección de funcionario administrativo interino

ANUNCIO Por resolución desta Alcaldía 087/2016, de 6 de abril de 2016, acordouse aproba-las bases que rexerán a convocatoria para a contratación dun/ha funcionario/a administrativo/a interino/a do Concello de Cabanas, e que se transcriben a continuación: BASES QUE REXERAN A CONVOCATORIA PARA A SELECCIÓN DUN ADMINISTRATIVO/A NA ÁREA DE SECRETARÍA-INTERVENCIÓN, NOMEAMENTO DE FUNCIONARIO/A INTERINO/A ATA A COBERTURA DA PRAZA VACANTE, POR MEDIO DUN FUNCIONARIO DE CARREIRA 1.ª.–Obxecto da convocatoria. É obxecto da presente convocatoria a selección dun/dunha funcionario/a interino/a para a cobertura dunha praza vacante, coa seguinte denominación, 2. Escala de administración xeral, 2.2 subescala Administrativa, Administrativos, grupo C, Subgrupo C1, nivel 20, que na relación de postos de traballo se identifica co código 1104 Administrativo de Secretaría A duración da relación interina será ata a cobertura da praza por persoal funcionario de carreira (artigo 10.1. a) do Texto Refundido do Estatuto Básico do Empregado Público, aprobado por Real Decreto Lexislativo 5/2015, do 30 de outubro, ou ata que desaparezan as circunstancias urxentes que motivaron a cobertura da presente praza de xeito interino, o/a funcionario/a interino que a viña ocupando, cesará do seu posto sen dereito a indemnización de ningún tipo e a ningunha reserva da praza que ocupou de forma interina, nin a ningún outro dereito ou relación especial algunha sobre a praza que se convoca. As funcións a desenvolver na praza convocada serán as establecidas na relación de postos de traballo do Concello de Cabanas para o mencionado posto.2.ª.–Procedemento de selección. En atención á duración transitoria da interinidade, a selección efectuarase mediante concurso-oposición.3.ª.–Requisitos para participar no proceso selectivo. a) Ser español ou nacional dun Estado membro da Unión Europea ou de calquera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente, ademais, consonte co disposto pola Lei 17/1993, do 23 de decembro; así como no artigo 57 do Texto Refundido da Lei do Estatuto Básico do Empregado Público, tamén poderán acceder á praza os estranxeiros que reúnan a condición de cónxuxes de españois ou de nacionais doutros estados membros da Unión Europea, sempre que non estean separados de dereito, e os seus descendentes e os do seu cónxuxe –sempre que non estean separados de dereito- menores de 21 anos ou maiores que vivan ás súas expensas. b) Ter cumpridos 16 anos de idade. c) Estar en posesión ou en condición de obtela na data de terminación do prazo de presentación de instancias da titulación de bacharelato superior, Formación Profesional de 2.º grao ou titulacións equivalentes ou superiores que habiliten para o acceso a praza convocada. As titulacións non expedidas en España deberán estar debidamente revalidadas polo Ministerio de Educación e Ciencia. d) Non padecer enfermidade nin defecto físico que lle incapacite para o desempeño das correspondentes funcións. e) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das Administracións públicas ou dos órganos constitucionais ou estatutarios das Comunidades Autonomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas.4.ª.–Presentación de instancias. Os que desexen tomar parte do procedemento selectivo desta praza de funcionario interino, presentarán solicitude no modelo oficial, que figura no anexo II a estas bases, e que se facilitará nas dependencias municipais gratuitamente. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co RD 70/79. As solicitudes dirixiranse ao Sr. alcalde-presidente da Corporación Municipal, e presentaranse no rexistro xeral do Concello, no prazo de oito (8) días naturais, contados dende o dia seguinte ao da publicación desta convocatoria no BOP, acompañaranse da seguinte documentación: – Fotocopia do DNI – Fotocopia da titulación requirida para o acceso ao posto. – Relación dos méritos que aleguen os aspirantes pola orde que se establece na convocatoria, unindo á dita relación os documentos xustificativos dos mesmos (orixinais ou fotocopias compulsadas). Non serán tomados en consideración nin valorados os que non se acrediten debidamente en todos os seus extremos, no momento de presentación de instancias. O tribunal non avaliará os méritos que non se aporten ou acrediten desta maneira. – Fotocopia do CELGA 4 ou titulación equivalente.5.ª.–Admisión de aspirantes. Rematado o prazo de presentación de solicitudes, o Sr. alcalde-presidente, ditará resolución na que se aprobará a lista provisional de admitidos e excluídos e publicarase no taboleiro de anuncios do Concello. Se houbera aspirantes excluídos, indicarase a causa de exclusión, concedéndose un prazo de 2 días naturais para os efectos de reclamacións. As reclamacións, se as houbera, resolveranse na resolución que aprobe a lista definitiva, a cal se publicará do mesmo xeito que a provisional. Nesta resolución figurará a composición do tribunal. Posteriormente o alcalde declarará aprobada a relación definitiva de admitidos e excluídos, publicándose no taboleiro de anuncios do Concello, xunto á data do comezo do procedemento avaliador. Se non houbera reclamacións contra a lista provisional, quedará elevada automaticamente a definitiva, sen necesidade de nova publicación. Os sucesivos anuncios, agás disposición en contrario, publicaranse no taboleiro de edictos da Casa do Concello.6.ª.–Comisión e tribunal de selección. Consonte cos artigos 55 e 60 do Texto Refundido da Lei do Estatuto Básico do Empregado Público, co Real decreto 896/1991, polo que se establece as regras básicas e os programas mínimos aos que teñen que axustarse o procedemento de selección dos funcionarios da administración local e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de cinco membros e contará cos seguintes membros: Presidente: un/ha funcionario/a de Administración Local pertencente a escala de habilitación con carácter estatal ou quen legalmente a substitúa. Secretaria/o: o da Corporación ou quen legalmente o substitúa Vogais: tres funcionarios/as de carreira pertencentes ao grupo de clasificación profesional de titulación igual ou superior ao esixido para o acceso á praza convocada ou quen legalmente os substitúa. Os integrantes do tribunal deberán absterse de formar parte destes, cando concorran as circunstancias previstas no artigo 28 da Lei 30/1992, notificándoo á autoridade convocante, ou cando houbesen realizado tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do tribunal de acordo co artigo 29 da mencionada Lei. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a Secretario/a ou dos que legalmente os substitúan. O tribunal resolverá por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vinculan á Administración sen prexuízo de que esta, de ser o caso, poida proceder a súa revisión de acordo co previsto no artigo 102 e seguintes da Lei 30/1992, de 26 de novembro. O tribunal poderá solicitar o asesoramento dos expertos ou especialistas que determine. Asemade, o tribunal, se o estima preciso ou conveniente poderá dispoñer a incorporación ós seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O tribunal resolverá tódalas dúbidas que puideran xurdir na aplicación destas normas así como o que se deba facer nos casos non previstos.7.ª.–Procedemento de selección.1. –FASE DE CONCURSO: 0 a 6 puntos. Os méritos que se terán en conta son os seguintes: A) Experiencia profesional como empregado público: valorarase ata un máximo total de 4,5 puntos. Por cada mes completo de servizos prestados na Administración Local na mesma categoría que a praza convocada: Coa condición de funcionario/a: 0,2 puntos ata un máximo de 4 puntos. Coa condición de persoal laboral fixo: 0,1 puntos ata un máximo de 2 puntos. Por cada mes completo de servizos prestados nunha Administración Pública distinta da Administración local na mesma categoría que a praza convocada: 0,1 puntos ata un máximo de 1 puntos. B) Formación: valorarase ata o máximo de 1,5 puntos. Valorarase cursos de formación e perfeccionamento recibidos directamente relacionados cos traballos propios de administrativo impartidos por Administracións Públicas ou Organismos e Institucións Oficiais dependentes das Administracións públicas. Valorarase da seguinte maneira: – De menos de 10 a 25 horas: 0,15 puntos por curso. – De 25 a 50 horas: 0,30 puntos por curso. – De máis de 50 horas: 0,50 puntos por curso. Os cursos onde non figuren expresamente o número de horas, valoraranse con 0,05 puntos por curso. Acreditación de méritos Os méritos do apartado A) acreditaranse mediante certificación expedida pola Secretaría do Concello ou entidade pública onde se teñan prestado os servizos; A non presentación de este documento suporá a non valoración do mérito alegado. Non se terán en conta os servizos prestados como autónomo para unha administración pública. Os méritos do apartado B) mediante copia compulsada dos correspondentes certificados ou diplomas expedidos por calquera Administración Pública ou Organismos e Institucións públicas oficiais dependentes das administracións públicas. Non serán obxecto de avaliación os certificados expedidos por academias privadas. Os méritos alegados e non acreditados na forma anteriormente relacionada non se valorarán.2. –FASE DE OPOSICIÓN: 0 a 15 puntos.2.1. Consistirá en contestar por escrito de forma lexible polo tribunal, no tempo máximo dunha hora a 10 preguntas extraídas ao azar de entre os epígrafes e temas comprendidos no Anexo I das presentes bases; 5 do bloque dos temas 1 a 22, e 5 do bloque de temas 23 a 44. A determinación das preguntas farase en sorteo público no mesmo momento da celebración do exame. Este exercicio será de carácter obrigatorio e eliminatorio. Puntuarase ata un máximo de 8 puntos, tendo que acadar un mínimo de 5 puntos para superar a proba. Neste exercicio valorarase, fundamentalmente, a capacidade e formación xeral, a claridade de ideas, a precisión e rigor na exposición e a calidade de expresión escrita.2.2. Consistirá na resolución dun suposto práctico referente ás funcións do posto que o tribunal determine, durante un período máximo de 1 hora e que estará relacionado coas materias que figuran no anexo I, non podéndose consultar textos legais de ningún tipo. Este exercicio deberá ser lido obrigatoriamente ante o tribunal polo aspirante. Valorarase cun máximo de 7 puntos tendo que acadar un mínimo de 3,5 puntos para superar a proba. Neste exercicio apreciarase, fundamentalmente, a capacidade de análise e a aplicación razoada dos coñecementos teóricos á resolución dos problemas prácticos formulados.2.3. Exercicio proba coñecemento do galego: de carácter obrigatorio e eliminatorio Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización deste exercicio os aspirantes que acrediten posuír no día de finalización do prazo de presentación de solicitudes o CELGA 4. Os aspirantes serán convocados para cada un destes exercicios en único chamamento, sendo excluídos os que non comparecesen, agás nos casos debidamente xustificados e libremente valorados polo tribunal. En calquera momento o tribunal poderá requirir aos aspirantes que acrediten a súa personalidade coa exhibición do documento nacional de identidade.8.ª.–Lista de aprobados e presentación de documentos. A cualificación final do proceso virá determinada pola puntuación total obtida na fase de concurso máis a fase de oposición, sendo necesario, de ser o caso, superar a proba de galego coa cualificación de apto. En caso de empate, terán preferencia aqueles aspirantes que obtivesen maior puntuación no cuestionario escrito; de persistir o empate, quen obteña maior puntuación no apartado A da Fase de concurso. Finalmente, en caso de que continuara existindo un empate procederase a un sorteo entre os/as implicados/as. Finalizado o proceso selectivo o tribunal fará públicas no taboleiro de edictos do Concello, a relación definitiva dos aspirantes aprobados indicando o seu DNI e pola orde da puntuación obtida. Esta relación presentarase ao señor alcalde coa proposta do candidato/a que obtivese maior puntuación para o nomeamento de funcionario interino. O tribunal non poderá aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. O/a aspirante proposto/a, achegará no prazo de cinco (5) días naturais, contados a partir da publicación da lista de aprobados no taboleiro de edictos, os documentos seguintes: 1.º.–Fotocopia (que deberá presentarse xunto co orixinal para a súa compulsa) do DNI ou pasaporte.2.º.–Fotocopia (que deberá presentarse xunto co orixinal para a súa compulsa) do Título académico esixido, ou, no seu defecto, o xustificante de ter aboado os dereitos para a súa expedición.3.º.–Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.4.º.–Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5.º.–Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión.6.º.–Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta base e agás nos casos de forza maior, ou cando do exame da mesma dedúzase que carecen dalgún dos requisitos sinalados na base 3.ª, non poderán ser nomeados funcionarios interinos e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación.9.ª.–Nomeamento e toma de posesión. Rematado o proceso selectivo e presentada a documentación polo/a interesado/a, o Sr. alcalde efectuará o nomeamento, a favor do/a candidato/a proposto/a, como funcionario/a interino/a. O nomeamento deberá ser notificado ao interesado/a, o/a cal deberá tomar posesión dentro do prazo máximo de dous (2) días hábiles contados desde o día da data de notificación, tendo en conta que dito nomeamento realizase con carácter de interinidade. O cese do funcionario interino seleccionado producirase polas causas indicadas na base 1.ª das presentes bases.10.ª.–Lista de reserva. Ao rematar o proceso selectivo formarase unha relación das persoas, en orde descendente de puntuación. Os que formen parte da mesma poderán ser chamados (sempre respectando a orde da lista), para cubrir postos de traballo de administrativo de administración xeral, nos casos de situacións de renuncia voluntaria, procesos de incapacidade temporal, maternidade ou calquera outra circunstancia, en postos de similares características deste Concello. Cando un dos aspirantes incluídos na lista fose chamado para ocupar un posto, ao rematar o período de prestación de servizos recuperará o seu lugar inicial na mesma, de xeito que pode ser chamado novamente para outra interinidade. A presente lista terá unha vixencia de tres anos dende a data da relación definitiva de aspirantes aprobados.11.ª.–Norma final. A presente convocatoria e cantos actos administrativos se deriven dela poderán ser impugnados polos/as interesados/as nos casos e na forma establecidos pola Lei 30/92, de 26 de novembro, de réxime xurídico das administracións públicas e do procedemento administrativo común. En todo o non previsto nesta bases estarase disposto ao disposto na Lei 7/1985, de 2 de abril, Reguladora das Bases do Réxime Local; Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local; Lei 5/1997, de 22 de xullo, de Administración Local de Galicia; Lei 2/2015, de 29 de abril, de emprego público de Galicia; e normativa de desenvolvemento da lexislación indicada. Cabanas, 6 de abril de 2016. O alcalde Asdo.: Germán Castillon Permuy ANEXO I PROGRAMA 1. A Constitución Española de 1978: estrutura e principios xerais. A reforma da Constitución. O Tribunal Constitucional.2. Dereitos e deberes fundamentais dos españois. Garantías dos dereitos fundamentais e das liberdades públicas. A suspensión dos dereitos e liberdades.3. A organización territorial do Estado na Constitución: organización institucional ou política e organización territorial. A Coroa. As Cortes Xerais. O Valedor do Pobo.4. O Poder xudicial: principios constitucionais. Organización xudicial en España. O Consello Xeral do Poder Xudicial. O Ministerio Fiscal.5. As administracións públicas no ordenamento español. A Administración Xeral do Estado. A Administración das comunidades autónomas. A Administración Local. A Administración institucional.6. O Estatuto de autonomía de Galicia: estrutura e contido. A reforma do Estatuto de autonomía: supostos de reforma e procedementos. As institucións de autogoberno de Galicia: descrición.7. O Réxime local español: significado e evolución histórica. A Administración local na Constitución. A Carta europea de autonomía local. Clases de entidades locais.8. Principios de actuación da Administración pública: eficacia, xerarquía, descentralización, desconcentración e coordinación.9. O acto administrativo: concepto, clases e elementos. A eficacia dos actos administrativos. Motivación.10. O procedemento administrativo: concepto e clases.11. As fases do procedemento administrativo: iniciación, ordenación, instrución e terminación. O silencio administrativo.12. Rexistro de entrada e saída de documentos. Requisitos na presentación de documentos. Comunicacións e notificacións.13. Eficacia dos actos administrativos. Executividade. Execución forzosa. Suspensión. Validez e invalidez dos actos administrativos. Validación. Conservación e conversión. A revogación. A rectificación de erros materiais e de feito.14. Revisión dos actos administrativos. Revisión de oficio. Recursos administrativos: principios xerais. As reclamacións previas ao exercicio das accións civís e laborais.15. A potestade sancionadora. O procedemento sancionador.16. A responsabilidade da Administración. Responsabilidade das autoridades e persoal ao servizo das Administracións públicas. Procedementos en materia de responsabilidade.17. O municipio: concepto, elementos, competencias. O termo municipal. A poboación. O padrón de habitantes.18. Competencias municipais: propias, compartidas e delegadas. Os convenios sobre exercicio de competencias e servizos municipais. Os servizos mínimos.19. A organización municipal. Órganos necesarios e complementarios. O Pleno. A Xunta de Goberno. O alcalde. Competencias de cada un deles. A participación veciñal.20. A Provincia. Organización Provincial. Competencias. Outras entidades locais.21. A Potestade regulamentaria local. As ordenanzas. Os regulamentos. Procedemento de elaboración e aprobación. Os bandos.22. Funcionamento dos órganos colexiados locais. Réxime de sesións e acordos. Actas. Certificacións, notificacións e publicación de acordos.23. Réxime xurídico dos contratos administrativos. Clasificación e regulación legal. Entes incluídos e excluídos na Lei de contratos do Sector Público.24. A preparación de contratos na Administración Pública: clases de expedientes. O órgano de contratación. O contratista. A selección de contratista. Garantías. Perfeccionamento e formalización do contrato.25. O persoal ó servizo das entidades locais: clases e réxime xurídico. A xestión dos recursos humanos. Instrumentos de planificación de recursos humanos.26. Selección, formación e avaliación de recursos humanos nas entidades locais. Situacións administrativas. Contratos de traballo.27. Dereitos e deberes dos empregados públicos locais. Sistema retributivo. Licenzas, permisos e vacacións. Dereitos sindicais. Seguridade Social. Incompatibilidades. Réxime disciplinario.28. Os bens das Entidades Locais. Clases. O dominio público local. Os bens patrimoniais. Potestades das entidades locais en relación cos seus bens.29. A lexislación urbanística de Galicia. O ámbito da competencia urbanística. A clasificación do solo. O Plan Xeral de Ordenación Municipal: concepto, procedemento de tramitación. Os plans parciais. Outros instrumentos de planeamento.30. Dereitos e deberes dos propietarios do solo urbano. O solo rústico: réxime xurídico.31. Intervención administrativa na edificación ou uso do chan. A autorización administrativa previa a través da licenza urbanística: réxime xurídico con especial referencia ao silencio administrativo. Outras formas de autorización: a comunicación previa ou a declaración responsable. As ordes de execución. Deberes de conservación e réxime da declaración de ruína.32. A inspección urbanística. Protección da legalidade urbanística. Obras sen a preceptiva autorización administrativa ou contrarias ás súas condicións. Autorizacións ilegais. A restauración da legalidade urbanística. Infraccións e sancións urbanísticas.33. A Lei Reguladora das Facendas Locais: Ámbito de aplicación. Os tributos locais: principios. Potestade regulamentaria das entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos.34. Os impostos municipais: preceptivos e potestativos. As taxas e prezos públicos: concepto e réxime xurídico. As contribucións especiais.35. Procedemento de recadación en período voluntario. Recadación dos tributos de retribución periódica e cobramento por recibo. Aprazamento e fraccionamento. Recadación en período executivo.36. O orzamento xeral das Entidades locais: concepto e contido. As bases de execución do orzamento. Elaboración e aprobación do orzamento xeral. Prórroga do orzamento.37. Créditos do orzamento de gastos: delimitación, situación, aplicación orzamentaria, niveis de vinculación xurídica. Modificacións de crédito: clases, concepto, financiamento e tramitación.38. A execución do orzamento de gastos e ingresos: fases. Os pagos a xustificar. Anticipos de caixa fixa. Gastos de carácter plurianual.39. A liquidación do orzamento: tramitación, resultado orzamentario, remanentes de crédito. O Remanente de Tesourería e as desviacións de financiamento.40. A conta xeral: contido e xustificación. Tramitación da Conta Xeral.41. A tesourería das entidades locais: funcións e réxime xurídico. O principio de unidade de caixa e plan de disposición de fondos.42. As subvencións das Entidades Locais: regulación. Procedementos de concesión de subvencións. Beneficiarios. Xustificación. Infraccións e sancións en materia de subvencións.43. A Lei de normalización lingüística de Galicia. A lei do uso do galego na administración local. Normativa municipal na materia.44. O Concello de Cabanas: descrición e división territorial. Organización municipal de Cabanas. Servizos públicos municipais de Cabanas. ANEXO II MODELO DE INSTANCIA D./Dna. ………………….……………………………., maior de idade, con DNI número …….…. e domicilio a efectos de notificacións e comunicación en …………………………………….… CP …….…, localidade …………….….………., telf. …….……. EXPÓN: I.–Que ten coñecemento da convocatoria publicada para a selección dun/dunha administrativo/a interino/a segundo as bases publicadas no BOP de data _____ II.–Que estou en posesión de todos e cada un dos requisitos esixidos nas bases de selección, bases que declaro expresamente coñecer. Polo exposto, SOLICITO: ser admitido/a ao correspondente proceso selectivo, achegando estes efectos a documentación que se cita. DOCUMENTACIÓN QUE SE ACHEGA  Fotocopia do documento nacional de identidade  Fotocopia del título esixido nas bases  Outra documentación: (caso de ser necesario continuarase ao reverso enunciando a documentación que se achegue) Lugar e data Asdo.: Sr. alcalde do Concello de Cabanas